《瑞鹤仙 忆旧居，呈超然，示儿子及女》
宋代·杨泽民

依山仍负郭。有松桂扶疏，烟霞渺漠。一年自成落。

奈孤踪还系，蝇头蜗角。休嗤句弱。赋郊居、何让沈约。

记乡人过我，傩立阼阶，酒行先酌。

远映江山奇胜，下瞰重湖，上飞高阁。风帘絮幕。筑新槛，种花药。

幸瓜期已近，秋风归去，免得奔驰味恶。待开池、剩起林亭，共同宴乐。

作者简介：南宋乐安人。著有《和清真词》，时人合周邦彦、方千里词刻之，号三英集。作品有《瑞龙吟》、《琐窗寒》、《风流子 》、《渡江云》、《应天长 》、《荔枝香》、《还京乐》、《扫花游》、《玲珑四犯 》、《解连环》等。